نِگاہاں جِکّ جناں اَنچو واب بے مانا
 چو کُنٹگےءَ کُدیناں گُلاب بے مانا
 سدکّہ آں پہ تئی مہپرانی دانیچکاں
 داں زُلپاں مان مہ گیشین ئے تاب بے مانا
 دلءَ بگندئے وتی دریکگانی ہاجت نیست
 پَہِل بکن کہ نہ سہڑئے پہ داب بے مانا
 گُشنت کہ شئیر وتی شائرءِ تہا بند اِنت
 ہیالءُ گال نہ سنجنت کتاب بے مانا
 چو گُربگےءَ منی جاڑوآنی دپ ہون اِنت
 کُشان اِنت بچّاں وتی انقلاب بے مانا
 تو انچش ئے کہ منا شہرگءَ چہ نزیک ئے
 تو شاری ئے پہ ترا تئی نکاب بے مانا
 نہ کرزِتاں مں ہما دیدگانی کیف کہ داد
 پہ تُنّ چاڑ نہ زوراں شراب بے مانا
 علی جان داد